hotchpotch/miracl-hf-unified huggingface dataset:
মহিলাদের টেনিস অ্যাসোসিয়েশন
ওমেন্স টেনিস অ্যাসোসিয়েশন (ইংরেজীতে: Women's Tennis Association) বা সংক্ষেপে ডব্লিউটিএ (WTA), ১৯৭৩ সালে বিলি জিন কিং কর্তৃক প্রতিষ্ঠিত পেশাদার মহিলা টেনিস খেলোয়ারদের একটি সংস্থা। এটি ডব্লিউটিএ ট্যুর আয়োজন করে থাকে। ডব্লিউটিএ ট্যুর হল বিশ্বব্যাপী অনুষ্ঠিত মহিলা টেনিস খেলোয়াড়দের টেনিস চ্যাম্পিয়নশিপ যা এই সংস্থা আয়োজন করে থাকে।
১৯৭৩ সালের জুনে ডব্লিউটিএ প্রতিষ্ঠা হলেও ডব্লিউটিএ-এর ইতিহাসের সূচনা হয় টেক্সাসের হিউস্টনে, যখন টেনিস তারকা গ্ল্যাডিস হেল্ডম্যান ১৯৭০ সালের সেপ্টেম্বরে ভার্জিনিয়া স্লিমস টুর্নামেন্টের আয়োজন করেন। ডব্লিউটিএ-এর প্রধান দপ্তর ফ্লোরিডার সেন্ট পিটার্সবার্গে অবস্থিত। এর ইউরোপিয়ান দপ্তর লন্ডনে এবং এশিয়া প্রশান্ত-মহাসাগরীয় দপ্তর বেইজিং-এ অবস্থিত।
Open Era বা টেনিসের উন্মুক্ত যুগ পেশাদার খেলোয়ারদেরকে নতুন খেলোয়াড়দের সাথে প্রতিযোগিতা করার সুযোগ করে দেয়, যা আগে সম্ভব ছিল না। প্রথম ওপেন টুর্নামেন্ট ইংল্যান্ডের বার্নিমাউথে অনুষ্ঠিত হয়। এই যুগের শুরুতে বিশ্বব্যাপী দুইটি পেশাদার টেনিস চ্যাম্পিয়নশিপ প্রচলিত ছিল, একটি ওয়ার্ল্ড চ্যাম্পিয়নশিপ টেনিস যা শুধু পুরুষদের জন্য এবং অন্যটি ন্যাশনাল টেনিস লীগ।। অ্যান জোন্স, রোশেল ক্যাসেলস, ফ্রাঙ্কোইস ডার এবং বিলি জিন কিং এনটিএল-এ যোগ দেন। বিলি জিনকে তখন প্রতি বছর ৪০০০০ মার্কিন ডলার দেয়া হত, জোন্সকে দেয়া হত ২৫০০০ এবং ক্যাসেলস ও ডারকে ২০০০০ ডলার করে দেয়া হত। এই গ্রুপটি প্রতিষ্ঠিত টুর্নামেন্ট যেমন ইউএস ওপেন এবং উইম্বলডনেও অংশ নেয়। তবে তারা নিজস্ব টুর্নামেন্টও আয়োজন করে। ইন্টারন্যাশনাল টেনিস ফেডারেশন তখন তাদের ওপর কিছু নিষেধাজ্ঞা আরোপ করে যার ফলে তারা উইটম্যান কাপে খেলতে পারেনি।
১৯৭০ নাগাদ এই বৈষম্য আরো প্রকট হয়। বিলি জিন বলেছিলেন, “ব্যবসায়ীরা আরো অর্থ যোগাচ্ছিলেন, পুরুষ টেনিস খেলোয়াড়রা আরো অর্থ উপার্জন করছিলেন। সবাই উপার্জন করছিলেন, কেবল নারীরা ব্যতীত।“ ১৯৬৯ সালে মাঝারি ও ছোট টুর্নামেন্টগুলোতে পুরুষ ও নারী খেলোয়াড়দের প্রদান করা অর্থের অনুপাত ছিল ৫:১। ১৯৭০ সালে এই অনুপাত ছিল ৮:১ এমনকি কোন কোন ক্ষেত্রে ১২:১।
১৯৭০ সালে মার্গারেট কোর্ট গ্র্যান্ড স্ল্যাম জয় করেন এবং মাত্র ১৫০০০ ডলার বোনাস হিসেবে পান। যেখানে পুরুষ খেলোয়াড়রা বোনাস হিসেবে ১ মিলিয়ন ডলার পর্যন্ত পেতেন। ১৯৭০ সালে অনুষ্ঠিত ইউএস ওপেনেও এই ধরণের বৈষম্য দেখা যায়। প্যাসিফিক সাউথওয়েস্ট চ্যাম্পিয়নশিপে পুরুষ ও নারী খেলোয়াড়দের প্রদান করা অর্থের অনুপাত ছিল প্রায় ১২:১। বেশ কয়েকজন নারী খেলোয়াড় সেসময় গ্ল্যাডিস হেল্ডম্যানের সাথে যোগাযোগ করেন। গ্ল্যাডিস ছিলেন ওয়ার্ল্ড টেনিস ম্যাগাজিনের প্রকাশক। তারা গ্ল্যাডিসকে বলেন যে এই চ্যাম্পিয়নশিপ তারা বয়কট করতে চান। তখন প্রাথমিকভাবে গ্ল্যাডিস এর বিপক্ষে বললেও তিনি ১৯৭০ হিউস্টন ওমেন্স ইনভাইটেশন আয়োজন করেন যাতে নয়জন নারী খেলোয়াড় অংশ নেন। এই নয়জন খেলোয়াড় এবং গ্ল্যাডিস পরে নারীদের জন্য ভার্জিনিয়া স্লিমস সার্কিট ট্যুরের আয়োজন করেন। এটাই পরবর্তিতে ডব্লিউটএ ট্যুরে রূপ নেয়। এই সার্কিটে ছিল ১৯টি টুর্নামেন্ট। সবগুলো টুর্নামেন্টই যুক্তরাষ্ট্রে অনুষ্ঠিত হত এবং প্রাইজ মানির পরিমাণ ছিল ৩০৯,১০০ ডলার।
১৯৭৩ উইম্বলডন চ্যাম্পিয়নশিপের এক সপ্তাহ আগে বিলি জিন কিং কর্তৃক আয়োজিত একটি মিটিং-এ ডব্লিউটিএ প্রতিষ্ঠিত হয়। মিটিংটি লন্ডনের একটি হোটেলে হয়। ডব্লিউটিএ একটি টেলিভিশন চ্যানেলের সাথে চুক্তি স্বাক্ষরের মাধ্যমে অর্থের ব্যবস্থা করে। এছাড়া আর নানা আর্থিক নিশ্চয়তার ব্যবস্থা করা হয়। ১৯৭৬ সালে কোলগেট ডব্লিউটিএ সার্কিটের পৃষ্ঠপোষকতা করে।
ঢাকা বিশ্ববিদ্যালয়ের প্রাক্তন শিক্ষার্থী ও শিক্ষকদের তালিকা
এটি ঢাকা বিশ্ববিদ্যালয়ের কৃতি শিক্ষার্থী যারা এক সময়ে বিশ্ববিদ্যালয়ের শিক্ষার্থী ছিলেন ও কৃতি শিক্ষক যারা প্রথমে বিশ্ববিদ্যালয়ের শিক্ষার্থী ছিলেন পরে শিক্ষকতা করেছেন অথবা শুধু শিক্ষকতা করেছেন এমন ব্যক্তিদের তালিকা।
ওয়ার্নার পার্ক স্পোর্টিং কমপ্লেক্স
ওয়ার্নার পার্ক স্পোর্টিং কমপ্লেক্স সেন্ট কিটসের বাসেতের এলাকায় অবস্থিত একটি অ্যাথলেটিক সুযোগ-সুবিধাদি বিদ্যমান ক্রীড়া কমপ্লেক্স। কমপ্লেক্সের অভ্যন্তরে ওয়ার্নার পার্ক স্টেডিয়াম রয়েছে যা ২০০৭ সালের ক্রিকেট বিশ্বকাপের খেলা অনুষ্ঠিত হয়েছিল। বিখ্যাত পর্যটক স্যার টমাস ওয়ার্নারের নাম অনুসরণে কমপ্লেক্সের নামকরণ হয়েছে। তাঁর আগমনের কারণেই সেন্ট কিটসে প্রথম ইংরেজ উপনিবেশ গড়ে উঠে।
পূর্বদিকে ক্রিকেট পিচ, প্যাভিলিয়ন, সম্প্রচারকেন্দ্র রয়েছে। চার হাজার আসনবিশিষ্ট এ অংশে বৃহৎ ক্রীড়া আসরে সাময়িকভাবে দশ হাজার আসনের ব্যবস্থা করা যায়। তাইওয়ান সরকারের বড় ধরনের অর্থ সহায়তা রয়েছে যাতে ২.৭৪ মিলিয়ন মার্কিন ডলার অনুদান দেয়া হয়। সামগ্রীকভাবে প্রকল্প বাস্তবায়নে ১২ মিলিয়ন মার্কিন ডলার ব্যয়িত হয় যার অর্ধাংশ ক্রিকেট খেলা ও অর্ধেক ফুটবল খেলার জন্য।
পশ্চিমাংশে ফুটবল স্টেডিয়াম রয়েছে। তিন হাজার পাঁচশত আসনে দর্শক উপবেশন করেন। উত্তরাংশে তিনটি টেনিস কোর্ট, তিনটি নেটবল/ভলিবল কোর্ট, লেন হ্যারিস ক্রিকেট একাডেমি আছে। উৎসব আয়োজনের জন্য রয়েছে কার্নিভাল সিটি।
'জিগ্স-মেদ-'ফ্রিন-লাস-'ওদ-জের
'জিগ্স-মেদ-'ফ্রিন-লাস-'ওদ-জের () (১৭৪৫-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-'ফ্রিন-লাস-'ওদ-জের ১৭৪৫ খ্রিষ্টাব্দে তিব্বতের দো উপত্যকায় স্মুগ-পো () পরিবারগোষ্ঠীতে জন্মগ্রহণ করেন। তাঁর পিতার নাম ছিল বো-ছুং-ঝোন-খো () এবং মাতার নাম ছিল ব্সোদ-নাম্স-'ত্সো ()। তিনি দ্গো-ছেন () বৌদ্ধবিহারে ভর্তি হয়ে শেস-রাব-রিন-ছেন () নামক এক ভিক্ষুর নিকট শিক্ষালাভ করেন। একুশ বছর বয়সে তিনি মধ্য তিব্বত যাত্রা করে ছোস-ক্যি-'ব্যুং-গ্নাস (), 'জাম-দ্পাল-'ফ্রিন-লাস-দ্বাং-পো (), দাম-ছোস-দ্বাং-ফ্যুগ () প্রভৃতি লামার নিকট শিক্ষালাভ করেন। এরপর তিনি খাম্স অঞ্চলে যাত্রা করে পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের নিকট শিক্ষালাভ করেন। পঁচিশ বছর বয়স হলে পারিবারিক বাধ্যবাধকতার কারণে পাঁচ বছর ধরে তিনি তাঁর বাড়িতে কাটিয়ে পুনরায় তাঁর শিক্ষকদের নিকট ফিরে আসেন। ত্রিশ বছর বয়সে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামা তাঁকে ম্খা'-গ্রো-স্ন্যিং-থিগ () তত্ত্ব সম্বন্ধে শিক্ষাদান করেন। এরপরের কয়েকটি বছর তিনি ত্শে-রিং-ফুগ () এবং গ্শিন-র্জে-ফুগ () নামক গুহাতে কঠোর সাধনা করেন। এরপর ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং () উপাধিধারী লামা তাঁকে শিক্ষাদান করেন। ঙ্গেস-দোন-ব্স্তান-'দ্জিন-ব্জাং-পোর নিকট হতে তিনি বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () শিক্ষা সম্বন্ধে জানতে পারেন এবং তিনি তৃতীয় বার মধ্য তিব্বত যাত্রা করে ১৭৮৬ খ্রিষ্টাব্দে তাঁর সঙ্গে সাক্ষাৎ করেন। 'জিগ্স-মেদ-গ্লিং-পা তাঁকে ক্লোং-ছেন-স্ন্যিং-থিগ () তত্ত্ব সম্বন্ধে শিক্ষাদান করেন।
১৭৯০ খ্রিষ্টাব্দে স্দে-দ্গে রাজ্যের রাণী ত্শে-দ্বাং-ল্হা-মো () রাজ্যশাসনের ভার নিলে তিনি 'জিগ্স-মেদ-'ফ্রিন-লাস-'ওদ-জেরকে রাজ্যের ধর্মীয় উপদেষ্টা্র পদে নিযুক্ত হন এবং রাণীর মৃত্যু পর্যন্ত তিনি ঐ অঞ্চলে বেশ কিছু কূটনৈতিক দৌত্যে অংশগ্রহণ করেন। ১৭৯১ খ্রিষ্টাব্দে তিনি তিব্বত সরকার এবং ছিং-ওয়াং-ঙ্গাগ-দ্বাং-দার-র্গ্যাস () নামক আমদো অঞ্চলের একজন স্থানীয় শাসকের অধীনেও উপদেষ্টা হিসেবে কাজ করেন।
'জিগ্স-মেদ-'ফ্রিন-লাস-'ওদ-জের তাঁর জন্মভূমি দো উপত্যকায় 'গ্রো-দোন-ল্হুন-গ্রুব () বিহার স্থাপন করেন। এছাড়া তিনি ১৮১০ খ্রিষ্টাব্দে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক একটি বিহার স্থাপন করেন।
মলয়া গোস্বামী
মলয়া গোস্বামী (; ) অসমের চলচিত্র জগৎ থেকে অভিনয় করে রাষ্ট্রীয় সুনাম অর্জন করা উত্তর-পূর্ব ভারতের প্রথম মহিলা। তিনি ১‌৯৯২ সনে জাহ্নু বরুয়ার পরিচালিত ফিরিঙতি চলচিত্রে অভিনয় করে শ্রেষ্ঠ চলচিত্র অভিনেত্রীর রাষ্ট্রীয় চলচ্চিত্র পুরস্কার লাভ করেন। 
অসমের ডিব্রুগড় জেলার রাজখোয়া পরিবারে মলয়া গোস্বামীর জন্ম হয়। তাঁর পিতা কৈলাশ রাজখোয়া অসম রাজ্যিক বিদুৎ পরিষদে অভিযন্তার পদে কার্যনির্বাহ করিতেন। চাকরি সুত্রে তাঁর পিতাকে এক স্থান থেকে অন্য স্থানে স্নানান্তর হতে হত। মলয়া গোস্বামী তাঁর বিদ্যার্থী জীবন নঁগাওয়ে অতিবাহিত করেন। নঁগাও উচ্চ বিদ্যালয় থেকে তিনি শিক্ষান্ত পরীক্ষায় উর্ত্তীন হয়ে গুয়াহাটির কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ে নামভর্ত্তি করেন ও গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। তিনি বিদ্যালয় ও মহাবিদ্যালয়ে অধ্যয়ন করার সময় সেরা খেলোড়ার ছিলেন। তিনি মহাবিদ্যালয়ে থাকার সময় অসমের প্রথম মহিলা হকি দলের সদস্য ছিলেন। শিক্ষা সমাপ্ত করে তিনি শিক্ষকের বৃত্তি বেছে নিয়েছিলেন। প্রথমে তিনি সোনারী মহাবিদ্যালয় ও তারপর ১৯৮৩ সনে জাগীরোড মহাবিদ্যালয়ে যোগদান করেছিলেন। 
১৯৮১ সনে প্রদীপ গোস্বামীর সহিত মলয়া গোস্বামীর বিবাহ সম্পূর্ণ হয়। প্রদীপ গোস্বামী অসম রাজ্যিক বিদুৎ পরিবহন বিভাগের অভিযন্তার পদে নিযুক্ত ছিলেন। তিনি মলয়া গোস্বামীকে অভিনয় করার ক্ষেত্রে অনুপ্রেরনা দিয়েছিলেন। ১৯৮৭ সনে তিনি অগ্নিস্নান নামক অসমীয়া চলচিত্রে প্রথম অভিনয় করেন। এই চলচিত্রের পরিচালক ছিলেন ডঃ ভবেন্দ্রনাথ শইকিয়া। অগ্নিস্নান চলচিত্র ডঃ ভবেন্দ্রনাথ শইকিয়ার অন্তরীপ নামক উপন্যাসের অন্তর্গত। এই চলচিত্রে মলয়া গোস্বামী প্রধান চরিত্র মেনকার রুপে অভিনয় করেছিলেন। মেনকার চরিত্রে তিনি সকলের দৃষ্টি আকর্ষন করিতে সক্ষম হয়েছিলেন। ১৯৯১ সনে তিনি ফিরিঙতি নামক চলচিত্রে অভিনয় করেন।
এই চলচিত্রের পরিচালক ছিলেন জাহ্নু বরুয়া। এই চলচিত্রে করা অভিনয়ের জন্য তিনি ১৯৯১ সনের ৩৯তম ভারতের রাষ্ট্রীয় চলচিত্র মহোৎসবের শ্রেষ্ঠ অভিনেত্রী হিসেবে রজত কমল পুরস্কার লাভ করেন।
পরবর্তী সময়ে তিনি অন্যান্য চলচিত্রে অভিনয় করেন। উত্তরাকাল, মা, আই কিল্ড হিম স্যার, আশেনে কুনেবা হিয়াত ও শেষ উপহার তিনি অভিনয় করা কয়েকটি চলচিত্রের নাম। তিনি ধারাবাহিক নাটক যেমন ঋতু আহে ঋতু যায় ইত্যাদিতে অভিনয় করেছেন। তিনি চল্লিশের অধিক রেডিও প্রচারিত নাটকে সংলাপ করেছেন। নবকান্ত বরুয়া, জ্যোতিপ্রসাদ আগরওয়ালা রচিত কবিতায় তিনি কন্ঠদান করেছেন। তদুপরি তিনি অসমের বিভিন্ন মঞ্চ ও ভ্রাম্যমাণ থিয়েটারে অভিনয় করেছেন। গুয়াহাটি দূরদর্শন কেন্দ্র দ্বারা প্রচারিত ঋতু আহে ঋতু যায় নামক নাটকে অভিনয়ের জন্য তিনি জয়মতী পুরস্কার ও শ্রেষ্ঠ টেলিভিশন বটা পুরস্কার প্রাপ্ত করেছেন।
শিশির কুমার দাশ
শিশিরকুমার দাশ (Sisir Kumar Das) (১৯৩৬-২০০৩)ছিলেন এক অগ্রণী বাঙালি কবি, গদ্যকার, নাট্যকার, অনুবাদক ও ভারতীয় সাহিত্য বিষয়ে স্বনামধন্য পণ্ডিত। অনেকের মতে, তিনি ভারতীয় সাহিত্যের ইতিহাস লেখার ক্ষেত্রে 'doyen of Indian literary historiographers'। প্রায় সম্পূর্ণ একক প্রচেষ্টায় তাঁর লেখা তিন খণ্ডে ভারতীয় সাহিত্যের ইতিহাস, সাহিত্যের ইতিহাস চর্চার ক্ষেত্রে এক অন্যতম মাইলফলক। এ ছাড়াও সাহিত্য অকাদেমি প্রকাশিত রবীন্দ্রনাথ ঠাকুরের ইংরেজি রচনা সম্পাদনার কৃতিত্ব-ও তাঁর।
মুকুন্দ চন্দ্র দাশ ও সরলা দাশ-এর পুত্র শিশির কুমারের জন্ম ১৯৩৬ সনের নভেম্বরে।
তাঁর স্কুলজীবন কাটে কলকাতায়। কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক পাশ করেন ১৯৫৫-য়। ১৯৫৬-য় প্রকাশিত হয় তাঁর প্রথম কবিতার বই "জন্মলগ্ন"। তার পরের বছরেই কলকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।
প্রথম কয়েক বছর পশ্চিমবঙ্গের কয়েকটি কলেজে পড়ানোর পরে ১৯৬০ থেকে ১৯৬৩ সাল অবধি লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজে শিক্ষকতা করেন। ভারতে ফিরে দিল্লি বিশ্ববিদ্যালয়ের সদ্যস্থাপিত আধুনিক ভারতীয় ভাষা ও সাহিত্য বিভাগে ২০০১ সালে তাঁর অবসরের আগে অবধি অধ্যাপনা করেন। ১৯৮০-২০০১ সময়পর্বে তিনি ঐ বিভাগে টেগোর প্রোফেসর পদে বৃত ছিলেন। ভারতীয় তুলনামূলক সাহিত্য সংস্থার (CLAI) সভাপতির দায়িত্বও পালন করেছেন বেশ কয়েক বছর।
ভারতীয় তুলনামূলক সাহিত্য সংস্থার (Comparative Literature Association of India) আয়োজনে দু'বছরে একবার শিশিরকুমার দাশ স্মারক বক্তৃতা অনুষ্ঠিত হয়।
বিজু ফুকন
বিজু ফুকন (; ) অসমের চলচ্চিত্র জগতের খ্যাতনামা অভিনেতা। তিনি চলচ্চিত্র পরিচালক রূপেও বিখ্যাত। তিনি বিখ্যাত অসমীয়া চলচ্চিত্র 'ডঃ বেজবুয়া' য় ছোট চরিত্রে অভিনয় করেন। তারপর তিনি 'বরুয়ার সংসার' নামক চলচ্চিত্রে অভিনয় করেন ও পরবর্তী সময়ে অসমীয়া চলচ্চিত্র জগতের জনপ্রিয় অভিনেতা রূপে আত্মপ্রকাশ করেন। তিনি অভিনয় করা 'আজলী নবৌ', 'বোয়ারী' ইত্যাদি সর্বকালের সফল চলচ্চিত্র হিসেবে পরিগণিত হয়েছে। 
১৯৪৭ সালে অসমের ডিব্রুগড় জেলায় বিজু ফুকনের জন্ম হয়। তাঁর জন্মগত নাম বিজয় ফুকন। চলচ্চিত্র জগতে প্রবেশ করার সময় তিনি তাঁর পরিচয় গৃহের ডাকনাম বিজু নামে দেন। তাঁর পিতার নাম অতুল চন্দ্র ফুকন। তিনি সামরিক বিষয়ে দক্ষ ছিলেন। 
১৯৭০ সনে তিনি ব্রজেন বরুয়া পরিচালিত ডঃ বেজবরুয়া নামক চলচ্চিত্রের একটি গানের দৃশ্যে অভিনয় করেন। উক্ত বছরে নিপন বরুয়া পরিচালিত 'বরুয়ার সংসার' নামক চলচ্চিত্রে মুখ্য অভিনেতা রূপে অভিনয় করেন। তারপর তিনি বিভিন্ন অসমীয়া চলচ্চিত্রে অভিনয় করে নিজেকে তারকা অভিনেতা রূপে প্রকাশ করেন। ৭০-৮০র দশকে তিনি ৪০টির অধিক চলচ্চিত্রে অভিনয় করেন। জাহ্নু বরুয়া ও ভবেন্দ্রনাথ শইকীয়ার চলচ্চিত্র ছাড়াও তিনি অসমের ভ্রাম্যমাণ থিয়েটারে অভিনয় করেছেন। অসমীয়া ভাষার চলচ্চিত্র ছাড়াও তিনি বাংলা ভাষার 'হোটেল শ্নো ফক্স' ও 'গজমুক্তা' চলচ্চিত্রে অভিনয় করেছেন।। দূরদর্শনের বিভিন্ন ধারাবাহিক ও টেলী-ফিল্মে তিনি অভিনয় করেছেন। ৮০র দশকে তিনি চলচ্চিত্র পরিচালনায় মনোনিবেশ করেন। তাঁর পরিচালিত 'ভাই-ভাই' চলচ্চিত্র ব্যবসায়িক সফল চলচ্চিত্র রূপে পরিগণিত হয়। কিন্তু তাঁর পরিচালিত শিশু চলচ্চিত্র 'অতিক্রম' অদ্যপি মুক্তিপ্রাপ্ত হয় নাই।। ভবেন্দ্রনাথ শইকীয়া রচিত একটি গল্পের আধারে তিনি গুয়াহাটি দূরদর্শন কেন্দ্রে দেউতা নামক ধারাবাহিক পরিচালনা করেছিলেন। তিনি ঘাটক নামক ভিডিও চলচ্চিত্র প্রযোজনা করেছিলেন।
১৯৯৯ সনে তিনি অসম লোকসভার নির্বাচনে অসম গণ পরিষদের প্রার্থী রূপে ডিব্রুগড় লোকসভা সমষ্টি থেকে প্রতিদ্বন্দিতা করেছিলেন। কিন্তু নির্বাচনে তিনি পরাজিত হন।
বর্তমান গুয়াহাটির আর.জি.বরুয়া রোডে বিজু ফুকন বসবাস করেন। তাঁর পত্নী রাজশ্রী ফুকন একজন সফল চলচ্চিত্র প্রযোজিকা ও পুত্রী সংঘমিত্রা ফুকন(রিশা) একজন ফেশন ডিজাইনার ও মডেল। সংঘমিত্রা ফুকন ২০১১ সনে রিবক কম্পানীর ব্র্যাণ্ড এম্বেসেডর ছিলেন। তিনি বর্তমান ইউনাইটেড কালারস্‌ অফ বেনিটন কম্পানীর ব্র্যাণ্ড এম্বেসেডর।
বিষ্ণু খারঘরীয়া
বিষ্ণু খারঘরীয়া (; ) অসমের চলচ্চিত্র জগতের একজন প্রসিদ্ধ অভিনেতা। বর্তমানে তিনি বহুসংখ্যক অসমীয়া চলচ্চিত্র ও নাটকে অভিনয় করেছেন।
কসমস: এ স্পেসটাইম ওডেসি
কসমস এ স্পেসটাইম ওডেসি হল ২০১৪ সালে নির্মিত একটি বিজ্ঞানভিত্তিক মার্কিন প্রামাণ্য টেলিভিশন ধারাবাহিক, যেটি উপস্থাপনা করেন প্রখ্যাত বিজ্ঞানবিষয়ক ব্যক্তিত্ব নিল ডিগ্রেস টাইসন| ধারাবাহিকটিকে বিজ্ঞানভিত্তিক প্রামাণ্যচিত্রের জগতে একটি মাইলফলক হিসেবে গণ্য করা হয়| ২০১৪ সালের ৯ জুলাই যুক্তরাষ্ট্রের ২১'থ সেঞ্চুরি ফক্স নেটওয়ার্কব্যাপী চ্যানেলসমূহে এবং তার পরদিন যুক্তরাষ্ট্রের ন্যাশনাল জিওগ্রাফিক চ্যানেলে ধারাবাহিকটি প্রথমবারের মত সম্প্রচারিত হয়| এর পরবর্তী দুইমাসে ন্যাট জিও চ্যানেলের আন্তর্জাতিক শাখাসমূহে তা ভাষান্তর করে সম্প্রচার করা হয়| ন্যাশনাল জিওগ্রাফিক চ্যানেলের ভারতীয় শাখা ধারাবাহিকটি বাংলা ভাষায় ভাষান্তর করে সম্প্রচার করে|
কাউন্সিল অন টল বিল্ডিংস এন্ড আর্বান হ্যাবিটেট
কাউন্সিল অন টল বিল্ডিংস এন্ড আর্বান হ্যাবিটেট (Council on Tall Buildings and Urban Habitat) বা সংক্ষেপে সিটিবিইউএইচ (CTBUH) একটি অলাভজনক আন্তর্জাতিক সংস্থা। এটি সুউচ্চ ভবন এবং টেকসই নগর পরিকল্পনা নিয়ে গবেষণা, তথ্য-উপাত্ত বিশ্লেষণ, মানদন্ড প্রণয়ন, উচ্চ ভবন নির্মাণে সঠিক ও বাস্তবসম্মত জ্ঞান প্রচারে কাজ করে থাকে। এই অলাভজনক সংস্থাটির প্রধান দপ্তর যুক্তরাষ্ট্রের শিকাগোর ইলিনয় ইন্সটিটিউট অফ টেকনোলোজিতে অবস্থিত। সিটিবিইউএইচ কর্তৃক প্রকাশিত বিশ্বের সর্বোচ্চ উচু ভবনের তালিকা বিশ্বব্যাপী স্বীকৃত। সংস্থাটি তার উদ্দেশ্য ও লক্ষ্য হিসেবে উল্লেখ করেছে, পরিকল্পনা, নকশা এবং উচু ভবন নির্মাণ সম্পর্কিত সব বিষয়ে গবেষণা করা। লেন এস বিডেল ১৯৬৯ সালে লেহাই ইউনিভার্সিটিতে সিটিবিইউএইস প্রতিষ্ঠা করেন। এখানে ২০০৩ সাল পর্যন্ত সংস্থাটির দপ্তর থাকলেও পরবর্তিতে এটি ইলিনয় ইন্সটিটিউট অফ টেকনোলোজিতে স্থানান্তরিত হয়।
সিটিবিইউএইচ ভবনের উচ্চতা তিনটি মানদন্ড অনুসারে নির্ধারণ করে থাকে এবং এর ভিত্তিতে বিশ্বের সুউচ্চ ভবনসমূহের র‍্যাঙ্কিং প্রকাশ করে:
১. স্থাপত্যিক শীর্ষ পর্যন্ত উচ্চতা: এই মানদন্ড অনুসারেই সিটিবিইউএইচ প্রধানত ভবনের উচ্চতা নির্ধারণ করে থাকে। এক্ষেত্রে ভবনে উচ্চতা ভবনের উন্মুক্ত প্রবেশ পথ থেকে স্থাপত্যিক শীর্ষ পর্যন্ত পরিমাপ করা হয়। স্থাপত্যিক শীর্ষ বলতে যেকোন ধরণের স্থাপত্যিক উপকরণ বোঝায়। তবে এক্ষেত্রে অ্যান্টেনা, পতাকা ধারক ইত্যাদি কোন উপকরণ গ্রহণযোগ্য নয়।
২.শীর্ষ তলা: ভবনের নিচ থেকে উপরের সর্বোচ্চ তলা, যেটি ভবনটির ব্যবহারকারী কর্তৃক ব্যবহৃত হয়, সেই তলা পর্যন্ত উচ্চতা।
৩. শীর্ষ পর্যন্ত উচ্চতা: ভবনের নিচ থেকে শীর্ষ পর্যন্ত উচ্চতা। এক্ষেত্রে অ্যান্টেনা, পতাকা ধারক বা অন্য যেকোন বস্ত যা ভবনের উপরে থাকবে, সবই বিবেচিত হবে।
হ্যারল্ড ইউজিন এডগারটন
হ্যারল্ড ইউজিন এডগারটন ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশলের একজন অধ্যাপক ছিলেন।
এডগারটন ১৯০৩ সালের ৬ এপ্রিল নেব্রাস্কার ফ্রেমন্টে জন্মগ্রহণ করেন। এডগারটন ইউনিভার্সিটি অব নেব্রাস্কা-লিঙ্কন থেকে ১৯২৫ সালে তড়িৎ প্রকৌশলে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯২৭ সালে মাস্টার ডিগ্রি এবং ১৯৩১ সালে ডক্টরেট ডিগ্রি অর্জন করেন। তিনি ১৯৩৪ সালে ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশলের অধ্যাপক নিযুক্ত হন।
'জিগ্স-মেদ-র্গ্যাল-বা'ই-ম্যু-গু
'জিগ্স-মেদ-র্গ্যাল-বা'ই-ম্যু-গু () (১৭৬৫-১৮৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বৌদ্ধ ভিক্ষু ছিলেন।
'জিগ্স-মেদ-র্গ্যাল-বা'ই-ম্যু-গু ১৭৬৫ খ্রিষ্টাব্দে তিব্বতের খাম্স অঞ্চলের র্দ্জা-ছু-খা () নামক স্থানে দ্গে-র্ত্সে () পরিবারগোষ্টীতে জন্মগ্রহণ করেন। তাঁর পিতার নাম ছিল ও-র্গ্যান-ব্ক্রা-শিস () এবং মাতার নাম ছিল ব্ক্রা-শিস-স্ক্যিদ ()। জন্মের পর তাঁর নাম রাখা হয় পে-মা-কুন-ব্জাং ()
কৈশোরে ত্শে-দ্বাং-রিগ-'দ্জিন-র্গ্যা-ম্ত্শো () নামক এক বৌদ্ধ অবতারী লামা পে-মা-কুন-ব্জাংকে শিক্ষাপ্রদান করেন। কিন্তু এই সময় তাঁর বেশ কয়েকজন ভাই ও পিতা মৃত্যুবরণ করলে তিনি নিজের পরিবারের দেখাশোনা করার জন্য ব্যবসায় মন দেন। আঠারো বছর বয়সে তাঁর বড় ভাইয়ের মৃত্যু হলে পরিবারের সমস্ত দায়িত্ব তাঁর ওপর বর্তায়। কিন্তু তাঁর মাতা এই সময় তাঁকে সাংসারিক কাজকর্ম থেকে মুক্তি দিয়ে ধর্মশিক্ষার উদ্দেশ্যে গোপণে তাঁকে পাঠিয়ে দেন। তিনি ব্সাম-য়াস বৌদ্ধবিহারে 'জিগ্স-মেদ-'ফ্রিন-লাস-'ওদ-জের () নামক এক বৌদ্ধ ভিক্ষুর সাথে সাক্ষাত করেন এবং তাঁর উপদেশে বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () সঙ্গে সাক্ষাত করে তাঁর শিষ্যত্ব গ্রহণ করেন। 'জিগ্স-মেদ-গ্লিং-পা তাঁর নতুন নাম রাখেন 'জিগ্স-মেদ-র্গ্যাল-বা'ই-ম্যু-গু এবং তাঁকে র্ন্যিং-মা দর্শন ও তন্ত্র সম্বন্ধে শিক্ষা প্রদান করেন। এরপর তিনি 'জিগ্স-মেদ-'ফ্রিন-লাস-'ওদ-জেরের সহায়ক হয়ে তাঁর সাথে বেশ কয়েক বছর ধরে বিভিন্ন স্থানে সাধনায় মগ্ন হন। ১৭৯৯ খ্রিষ্টাব্দে তিনি 'জিগ্স-মেদ-'ফ্রিন-লাস-'ওদ-জেরকে দো উপত্যকায় 'গ্রো-দোন-ল্হুন-গ্রুব () বিহার স্থাপন করতে সহায়তা করেন। এরপরের কুড়ি বছর তিনি খ্রা-মা () উপত্যকায় একটি গুহায় তিনি সাধনা করেন।
চালকুমড়া
চালকুমড়া বা জালিকুমড়া বা চালকুমরা এক প্রকার ফল জাতীয় সবজি। সংস্কৃত ভাষায় একে 'কুষ্মাণ্ড' বলা হয়। এর ইংরেজি নাম winter melon, white gourd, winter gourd, tallow gourd, Chinese preserving melon, ash gourd, ইত্যাদি। চালকুমড়া উদ্ভিদ লতা জাতীয়। এর ফল বিশালাকার যেটা সবজি হিসেবে খাওয়া হয় বা মোরব্বা বানিয়ে খাওয়া হয়। এটি "Benincasa" গণভুক্ত একমাত্র প্রজাতি।
কচি চালকুমড়ার গায়ে রোম থাকে; পরিপক্ক হলে রোমের পরিবর্তে এর গায়ে সাদা সাদা পাউডারের মত পদার্থের আবরণ হয়। এই পাউডারের জন্যই এটি দীর্ঘ সময় সংরক্ষণ করা সম্ভব হয়। চালকুমড়া ৮০ সেমি পর্যন্ত লম্বা হতে পারে। এটি দক্ষিণ, দক্ষিণ-পূর্ব এবং পূর্ব এশিয়াতে প্রচুর পরিমাণে চাষ করা হয়।
চালকুমড়া প্রধানতঃ সবজি হিসেবে তরকারি বা ভাজি রান্না করে খাওয়া হয়। এছাড়া মোরব্বা তৈরির জন্যও এটি জনপ্রিয়। মোরব্বার জন্য একটু বেশি পরিপক্ক চালকুমড়া দরকার হয়।
চীন দেশেও এর তরকারি ও মোরব্বা তৈরির প্রচলন আছে। চালকুমড়ার মোরব্বা এবং কেক চীন ও তাইওয়ানে উৎসব উপলক্ষে খাওয়া হয়। 
দক্ষিণ-পূর্ব এশিয়াতে অনেক সময় চালকুমড়ার জুস বা পানীয় খাওয়া হয়; যাকে 'চালকুমড়ার চা' বলা হয়ে থাকে।
এর পাতা ও ডগা দিয়ে শাক রান্না করেও খাওয়া হয়।
দক্ষিণ ভারতে চালকুমড়া ও দই-মাখন সহযোগে এক প্রকার তরল খাদ্য তৈরি করার প্রচলন আছে।
চালকুমড়া একটি পুষ্টিকর সবজি। বিস্তারিত দেখুন পাশের ছকে।
'জিগ্স-মেদ-ফুন-ত্শোগস-'ব্যুং-গ্নাস
'জিগ্স-মেদ-ফুন-ত্শোগস-'ব্যুং-গ্নাস () (১৮২৪-১৮৬৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-ফুন-ত্শোগস-'ব্যুং-গ্নাস ১৮২৪ খ্রিষ্টাব্দে তিব্বতের দো উপত্যকায় বো-ছুং পরিবারগোষ্ঠীতে জন্মগ্রহণ করেন। ম্দো-ম্খ্যেন-ব্র্ত্সে-য়ে-শেস-র্দো-র্জে () নামক বৌদ্ধ লামা তাঁকে 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং তাঁকে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক বিহারে অধিষ্ঠিত করেন। ম্দো-ম্খ্যেন-ব্র্ত্সে-য়ে-শেস-র্দো-র্জে ছাড়াও 'জিগ্স-মেদ-র্গ্যাল-বা'ই-ম্যু-গু () নামক বৌদ্ধ সাধক তাঁর উল্লেখযোগ্য শিক্ষক ছিলেন।
ঊনবিংশ শতাব্দীর ষাটের দশকে ন্যারোংয়ের যুদ্ধের সময় পে-মা-ব্কোদ-ক্যি-স্গ্রুব-স্দে বিহারটি ধ্বংসপ্রাপ্ত হলে 'জিগ্স-মেদ-ফুন-ত্শোগস-'ব্যুং-গ্নাস ১৮৬২ খ্রিষ্টাব্দে দো উপত্যকার সমতলভূমিতে নতুন করে একটি ধর্মীয় গোষ্ঠী গড়ে তোলেন। সেখানে তিনি একজন মহিলাকে বিবাহ করেন। ১৮৬৩ খ্রিষ্টাব্দে তিনি বসন্তরোগে আক্রান্ত হয়ে মৃত্যুবরণ করেন।
মাইকেল কিন (ফুটবলার)
মাইকেল ভিনসেন্ট কিন (জন্ম ১১ জানুয়ারি ১৯৯৩) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লীগ ম্যানচেস্টার ইউনাইটেডে খেলে থাকেন। কিন অনূর্ধ্ব ১৭ পর্যায়ে রিপাবলিক অব আয়ারল্যান্ডের প্রতিনিধিত্ব করলেও অনূর্ধ্ব ১৯ এবং অনূর্ধ্ব ২১ স্তরে তিনি ইংল্যান্ডের হয়ে খেলেন। ২০১২ সালে তিনি ম্যানচেস্টার ইউনাইটেডের রিসার্ভ প্লেয়ার অব দ্যা ইয়ার নির্বাচিত হন। তার যমজ ভাই, উইল কিন, যিনিও একজন ফুটবলার, ম্যানচেস্টার ইউনাইটেডে একজন স্ট্রাইকার হিসেবে খেলেন।
২০০৮ গ্রীষ্মকালীন অলিম্পিকে দৌড়বাজী – মহিলাদের হেপ্টাথলন
২০০৮ অলিম্পিক গেমসে মহিলাদের হেপ্টাথলন প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৬,০০০ পয়েন্ট(A মান) এবং ৫,৮০০ পয়েন্ট (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
মৃদুলা বরুয়া
মৃদুলা বরুয়া () অসমীয়া চলচ্চিত্র জগতের একজন প্রসিদ্ধ অভিনেত্রী। চলচ্চিত্র ছাড়াও তিনি ৩০ অধিক ভিডিও ছবি, হিন্দী ও অসমীয়া দূরদর্শনের ধারাবাহিক ও টেলিফিল্মে অভিনয় করেছেন। ২০০০ সনে তিনি নিজেকে প্রযোজক রুপে আত্মপ্রকাশ করে দূরদর্শনের কয়েকটি ধারাবাহিক প্রযোজনা করেন।
অসমের শোণিতপুর জেলার শোতীয়া নামক স্থানে মৃদুলা বরুয়ার জন্ম হয়। তাঁর পিতার নাম যোগেন্দ্রনাথ বরুয়া। তিনি ছিলেন প্রতাপগড় চা বাগানের আউটডোর ইনচার্জ। তাঁর মাতা-পিতা তাঁদের ৬টি সন্তান নিয়ে বিশ্বনাথ চারিআলিতে বসবাস করা আরম্ভ করেন।।
শোতীয়া বিদ্যালয়ে অধ্যয়ন করার সময় মৃদুলা বরুয়া বিদ্যালয়ের নাটক প্রতিযোগিতায় অংশ গ্রহণ করে তৃতীয় পুরষ্কার লাভ করেন। মহাবিদ্যালয়ে অধ্যয়নরত সময়ে তিনি সদৌ অসম সূর্য বরা সোবরনী একাংক নাটক প্রতিযোগীতায় অংশ গ্রহণ করে প্রথম পুরস্কার প্রাপ্ত করেন। এখানেই অসমীয়া চলচ্চিত্র পরিচালক ও অভিনেতা আব্দুল মজিদ তাঁর প্রতিভাকে আবিষ্কার করেন ও অসমীয়া চলচ্চিত্রে জগতে প্রবেশ করার সুযোগ প্রদান করেন।।
মৃদুলা বরুয়ার চলচ্চিত্র জীবন আরম্ভ হয় হেমন্ত দত্ত পরিচালিত ও প্রমোদ বরুয়া প্রযোজিত ছায়াছবি উপপথের মাধ্যমে। পরিচালক দ্বিজেন্দ্র নারায়নদেব সেই সময়ে তাঁর ছায়াছবি মরমীর জন্য নতুন অভিনেত্রীর সন্ধানে ছিলেন। অভিনেতা হীরেন চৌধুরী তাঁকে মৃদুলা বরুয়ার সহিত পরিচয় করান ও মৃদুলা বরুয়া অভিনেত্রী রুপে নির্বাচিত হন। ফলে কম বয়সে মহাবিদ্যালয়ে অধ্যয়নরত সময়ে মৃদুলা বরুয়া দুইটি অসমীয়া চলচ্চিত্রে অভিনয় করার সুযোগ পায়। উল্লেখ্য যে উপপথ তাঁর অভিনীত প্রথম ছায়াছবি ও মরমী তাঁর মুক্তিপ্রাপ্ত প্রথম ছায়াছবি কারণ উপপথ ১৯৮০ সনে মুক্তি পায় ও মরমী ১৯৭৮ সনে মুক্তি পেয়েছিল।। 
১৯৭৯ সনে তিনি মেঘ মুক্তি নামক চলচ্চিত্রে দুইটি যমজ বোনের চরিত্রে অভিনয় করেন। যমজ চরিত্রে অভিনীত হওয়া এইটিই ছিল প্রথম অসমীয়া চলচ্চিত্র। তারপর তাঁর দুইটি সফল চলচ্চিত্র বোয়ারী ও ককাদেউতা নাতী আরু হাতী মুক্তি পাওয়ার সঙ্গে সঙ্গেই তিনি সুদক্ষ অভিনেতা রুপে প্রতিষ্ঠিত হন। পরবর্তী সময়ে তাঁর অভিনীত মা ও প্রতিমা নামক দুইটি নারীকেন্দ্রিক ছায়াছবি মুক্তি পায় যেখানে তিনি বেশী বয়সের নারীর চরিত্রে অভিনয় করেন।।
নিজের সুদীর্ঘ অভিনয় জীবনে তিনি বিভিন্ন চরিত্রে অভিনয় করে সফলতা অর্জন করেন। আবর্তন, ইতিহাস, গুন গুন গানে গানে ইত্যাদি চলচ্চিত্রে অভিনয় করে তিনি সমালোচক থেকে উচ্চ প্রশংসা লাভ করেন।।
চলচ্চিত্র ছাড়াও তিনি ৩০ অধিক ভি.সি.ডি ছবি, হিন্দী ও অসমীয়া ধারাবাহিক ও টেলীফিল্মে অভিনয় করেছেন।।
২০০০ সনে তিনি নিজেকে প্রযোজক রুপে আত্মপ্রকাশ করে দূরদর্শনের দুইটি ধারাবাহিক প্রযোজনা করেন।।
সিডনি ব্রেনার
সিডনি ব্রেনার একজন দক্ষিণ আফ্রিকান জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।
ব্রেনার ১৯২৭ সালের ১৩ জানুয়ারি দক্ষিণ আফ্রিকার জার্মিস্টনে জন্মগ্রহণ করেন।
আডা ইয়োনাথ
আডা ইয়োনাথ একজন ইসরায়েলি ক্রিস্টালোগ্রাফার যিনি রাইবসোমের গঠনের উপর তার পথপ্রদর্শনকারী কাজের জন্য বিখ্যাত। তিনি ২০০৯ সালে রসায়নে নোবেল পুরস্কার লাভ করেন।
ইয়োনাথ হিব্রু ইউনিভার্সিটি অব জেরুজালেম থেকে ১৯৬২ সালে রসায়নে ব্যাচেলর্স ডিগ্রি এবং ১৯৬৪ সালে প্রাণরসায়নে মাস্টার্স ডিগ্রি অর্জন করেন। তিনি ১৯৬৮ সালে ওয়াইজম্যান ইন্সটিটিউট অব সায়েন্স থেকে পিএচিওডি ডিগ্রি অর্জন করেন।
অ্যারন ক্লুগ
অ্যারন ক্লুগ একজন রসায়নবিজ্ঞানী এবং জীবপদার্থবিজ্ঞানী। তিনি ১৯৮২ সালে রসায়নে নোবেল পুরস্কার লাভ করেন।
ক্লুগ ১৯২৬ সালের ১১ অগাস্ট জন্মগ্রহণ করেন। তিনি ১৯৮৮ সালে নাইট উপাধি লাভ করেন। তিনি ১৯৯৫ থেকে ২০০০ সাল পর্যন্ত রয়েল সোসাইটির প্রেসিডেন্ট হিসেবে দায়িত্ব পালন করেন। তিনি ১৯৯৫ সালে অর্ডার অব মেরিট নিযুক্ত হন।
তরুণ তুর্কি বিপ্লব
তরুণ তুর্কি বিপ্লব ১৯০৮ সালে সংঘটিত হয়। এর ফলে স্থগিত হয়ে যাওয়া ১৮৭৮ সালের সংসদ পুনর্বহাল হয় এবং উসমানীয় সাম্রাজ্যের দ্বিতীয় সাংবিধানিক যুগের সূচনা হয়। এটি উসমানীয় সাম্রাজ্যের পতনের সময়কার ঘটনা। তুর্কি জাতীয়তাবাদী, পাশ্চাত্যপন্থি সেকুলার, আর্মেনীয় ও গ্রীকদের মত সংখ্যালঘুসহ আরো বেশ কিছু সংস্কারপন্থিদের মধ্য থেকে এই বিপ্লব সংঘটিত হয়।
বিপ্লবের পর সংসদ ও ১৮৭৬ সালের সংবিধান পুনর্বহাল করা হয়। সুলতান দ্বিতীয় আবদুল হামিদ ১৮৭৮ সালে এগুলো স্থগিত করেছিলেন। ফলে স্বল্পকাল স্থায়ী প্রথম সাংবিধানিক যুগের সমাপ্তি ঘটে। তবে শাসনতান্ত্রিক পরিবর্তন সহজসাধ্য ছিল না। স্থানীয় বিপ্লবের ফলে সাম্রাজ্যের সীমানা ভেঙে পড়ছিল। ১৯০৯ সালে রাজতন্ত্র পুনপ্রতিষ্ঠার জন্য পাল্টা অভ্যুত্থান সংঘটিত হয়। পরবর্তীতে ৩১ মার্চের ঘটনা বলে পরিচিত ঘটনা সংঘটিত হয় যার ফলে তরুণ তুর্কিরা পরাজিত হয় ও পাল্টা অভ্যুত্থানকারীরা ক্ষমতা লাভ করে। তাদের নতুন সংগঠন কমিটি অব ইউনিয়ন এন্ড প্রোগ্রেস মূলত এতে নেতৃত্ব দেয়।
১৯০৮ সালের মধ্য এপ্রিলে বিপ্লব শুরু হয়। এ বছর মেসিডোনিয়ার থার্ড আর্মি কনস্টান্টিনোপলের অভিমুখে যাত্রা করে। মেজর আহমেদ নিয়াজি রাজধানী থেকে আগত একটি অনুসন্ধান কমিটির ভয়ে ৩ জুলাই রেসেন থেকে সরে যান। তার সাথে ২০০ অনুসারী ছিল। সৈনিকদের মধ্যে আন্দোলনের জনপ্রিয়তা থাকায় সুলতানের দমন প্রচেষ্টা ব্যর্থ হয়। অটোমানিজম নামক মতাদর্শের কারণে বিদ্রোহী ব্যাপকভাবে ছড়িয়ে পড়ে। ২৪ জুলাই সুলতান দ্বিতীয় আবদুল হামিদ আত্মসমর্পণ করেন ও ১৮৭৬ সালের সংবিধান পুনর্বহালের ঘোষণা দেন।
১৯০৮ সালের তরুণ তুর্কি বিপ্লবের গুরুত্বপূর্ণ ফলাফলসমূহ নিম্নরূপ:
রেড কোট (ব্রিটিশ সেনাবাহিনী)
রেড কোট একটি ঐতিহাসিক শব্দ। ব্রিটিশ সেনাবাহিনীর সৈনিকদের বোঝাতে এটি ব্যবহার হত। অধিকাংশ রেজিমেন্টের লাল রঙের ইউনিফর্মের কারণে এই নামের উদ্ভব হয়েছে। ১৭ শতকের শেষভাগ থেকে ২০ শতকের প্রথম দিকে অধিকাংশ ব্রিটিশ সৈনিক (গোলন্দাজ, রাইফেল ও হালকা অশ্বারোহী বাদে) লাল রঙের কোট ইউনিফর্ম হিসেবে পরিধান করত। ১৮৭০ এর পরের দিকে সকল র‍্যাঙ্কের জন্য উজ্জ্বল স্কারলেট রং গ্রহণ করা হয় যা ইতিপূর্বে শুধু অফিসার, সার্জেন্ট ও কিছু অশ্বারোহী রেজিমেন্টের সকল র‍্যাঙ্কের ক্ষেত্রে ব্যবহার হত।
দেশীয় রাজ্য
দেশীয় রাজ্য বলতে বোঝায় ব্রিটিশ ভারতের অন্তর্গত মৌখিকভাবে সার্বভৌম রাজ্য। ব্রিটিশরা সরাসরি এসব রাজ্য শাসন করতে না। এসব রাজ্য ব্রিটিশ আধিপত্য মেনে নিয়ে স্থানীয় শাসকের অধীনে পরিচালিত হত।
১৯৪৭ সালে ভারতের স্বাধীনতার সময় সরকারিভাবে ৫৬৫টি দেশীয় রাজ্য ভারতজুড়ে অবস্থিত ছিল। এগুলোর মধ্যে মাত্র ২১টির বাস্তবিক সরকার ছিল যার মধ্যে চারটি ছিল বৃহত্তম। এগুলো হল হায়দ্রাবাদ, মহিশুর, বরোদা এবং জম্মু ও কাশ্মির। ১৯৪৭ থেকে ১৯৪৯ সালের মধ্যে এসব রাজ্য নবগঠিত স্বাধীন রাষ্ট্র ভারত ও পাকিস্তানের সাথে একীভূত হয়ে যায়। একীভূত প্রক্রিয়া অধিকাংশ ক্ষেত্রে শান্তিপূর্ণ ছিল। জম্মু ও কাশ্মির এবং হায়দ্রাবাদের ক্ষেত্রে ব্যতিক্রম হয়। সকল রাজাদের এরপর পেনশন দেয়া হয়। প্রায় দুইশতের মত রাজ্যের মোট এলাকা ২৫ বর্গ কিলোমিটারেরও (১০ বর্গ মাইল) কম ছিল।
১৯৪৭ থেকে ১৯৪৮ সালের মধ্যে বেশ কিছু রাজ্য পাকিস্তানের সাথে একীভূত হয়ে যায়। তার মধ্যে কিছু ১৯৭০ এর দশক পর্যন্ত স্বায়ত্বশাসন ধরে রাখে।
সুগন্ধি জয়তী
সুগন্ধি জয়তী বা দিনফোটা জয়তী (দ্বিপদ নাম: Jatropha integerrima), সাধারণভাবে সফরকারী বা সুগন্ধি জয়তী নামে পরিচিত। এটি হচ্ছে ইউফরবিয়া পরিবারের একটি ফুল গাছ। এটি কিউবা এবং হিস্পানির প্রজাতি।
সুগন্ধি জয়তী একটি মাঝারি আকারের গুল্ম. এরা বেশি ডালপালা উৎপাদন করে না এবং ডালপালা এলোমেলোভাবে বেঁকে থাকে, পাতা লম্বাটে ধরনের। এরা তিন মিটার পর্যন্ত উঁচু হয়ে থাকে। এরা চিরসবুজ এবং ডালপালা ছড়ান হয়। ফলকের নিম্নাংশে, কৌণিকভাবে বর্ধিত দুটি অংশ থাকে, ফলকের নিম্নতলের বর্ণ উপরের তল অপেক্ষা হালকা। এদের শাখার অগ্রভাবে লাল রঙের ছোট ছোট ফুল ফোটে, ফুল থেকে এলাচির আকার ও আকৃতির ফলও উৎপন্ন হয়। এদের সারা বছরই গাছে ফুল ফোটে। ফুল ২ থেকে ২.৫ সেমি চওড়া, মুক্ত পাপড়ি ৫টি, পুংকেশর হলুদ রঙের। বীজ, শাখা ও গুটিকলম দ্বারা বংশবিস্তার হয়।
দিনফোটা জয়তীকে দ্বিজেন শর্মা বলেছেন ওয়েস্ট ইন্ডিজের প্রজাতি। যদিও ইন্টারনেটের তথ্যে এটিকে চীনের ফুল বলেই মনে হয়।
ম্দো-ম্খ্যেন-ব্র্ত্সে-য়ে-শেস-র্দো-র্জে
ম্দো-ম্খ্যেন-ব্র্ত্সে-য়ে-শেস-র্দো-র্জে () (১৮০০-১৮৬৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ লামা ছিলেন।
ম্দো-ম্খ্যেন-ব্র্ত্সে-য়ে-শেস-র্দো-র্জে ১৮০০ খ্রিষ্টাব্দে একটি তিব্বতের আমদো অঞ্চলে একটি যাযাবর পরিবারে জন্মগ্রহণ করেন। তাঁর পিতার নাম ছিল ছোস-স্কোর-ব্সোদ-নাম্স-'ফাল () এবং তাঁর মাতার নাম ছিল ত্শে-দ্বাং-স্মান ()। পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () এবং 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা তাঁকে 'জিগ্স-মেদ-গ্লিং-পা () নামক বিখ্যাত বৌদ্ধ লামার পুনর্জন্ম রূপে চিহ্নিত করেন। এরপর তাঁকে ত্শে-রিং-ল্জোংস () বিহারে অধিষ্ঠিত করা হয়। ব্স্তান-'দ্জিন-পে-মা'ই-র্গ্যাল-ম্ত্শান () নামক বৌদ্ধ লামা তাঁকে শ্রমণের শপথ প্রদান করেন। ছোস-দ্পাল-ব্জাং-পো (), 'জিগ্স-মেদ-রিগ-'দ্জিন-ম্গোন-পো () নামক দ্বিতীয় দ্রি-মেদ-ঝিং-স্ক্যোং (), 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। ম্দো-ম্খ্যেন-ব্র্ত্সে-য়ে-শেস-র্দো-র্জে খাম্স অঞ্চলের কয়েকটি রাজ্যে ধর্মীয় উপদেষ্টা হিসেবে দায়িত্ব পালন করেন।
সীমা বিশ্বাস
সীমা বিশ্বাস () ভারতীয় চলচ্চিত্র ও অসমের থিয়েটার জগতের এক সুপরিচিত অভিনেত্রী। তিনি শেখর কাপুরের "ব্যান্ডিট কুইন" নামক চলচ্চিত্রে ফুলন দেবীর চরিত্রে অভিয়ন করেন। বলিউড তথা ভারতের অন্যান্য চলচ্চিত্র জগতে তাঁর যথেষ্ট সুখ্যাতি রয়েছে। 
১৯৯৬ সনে তিনি ব্যান্ডিট কুইন চলচ্চিত্রে করা অভিনয়ের জন্য শ্রেষ্ঠ অভিনেত্রীর রজক কমল পুরস্কার লাভ করেন। তিনি ২০০০ সাল সংগীত নাটক একাডেমী পুরস্কার ও ২০০৬ সালে দীপা মেহেতার "ওয়াটার" চলচ্চিত্রে শকুন্তলা চরিত্রে অভিনয়ের জন্য তিনি শ্রেষ্ঠ অভিনেত্রীর জন্য জেনী পুরস্কার লাভ করেন। 
অসমের নলবাড়ি জেলায় সীমা বিশ্বাসের জন্মগ্রহণ করেন। তাঁর পিতার নাম জগদীশ বিশ্বাস ও মাতার নাম মীরা বিশ্বাস। তিনি নলবারী মহাবিদ্যালয় থেকে রাজনীতি বিজ্ঞান বিষয়ে স্নাতক ডিগ্রি লাভ করেন। তারপর তিনি দিল্লীর ন্যাশনাল স্কুল অফ ড্রামাতে ভর্তি হন।।
ইবনে খালদুন
ইবনে খালদুন (পুরো নাম, , ; মে ২৭, ১৩৩২ খ্রিষ্টাব্দ /৭৩২ হিজরি – মার্চ ১৯, ১৪০৬ খ্রিষ্টাব্দ/৮০৮ হিজরি) ছিলেন একজন আরব মুসলিম পন্ডিত। আধুনিক সমাজবিজ্ঞান, ইতিহাস ও অর্থনীতির জনকদের মধ্যে তাকে অন্যতম বিবেচনা করা হয়।
ইবনে খালদুন তার বই মুকাদ্দিমার জন্য অধিক পরিচিত। এই বই ১৭ শতকের উসমানীয় ইতিহাসবিদ কাতিপ চেলেবি ও মোস্তফা নাইমাকে প্রভাবিত করে। তারা উসমানীয় সাম্রাজ্যের উত্থান ও পতন বিশ্লেষণ করার ক্ষেত্রে এই বইয়ের তত্ত্ব ব্যবহার করেন। ১৯ শতকের ইউরোপীয় পন্ডিতরা এই বইয়ের গুরুত্ব স্বীকার করেন এবং ইবনে খালদুনকে মুসলিম বিশ্বের শ্রেষ্ঠ দার্শনিকদের অন্যতম হিসেবে গণ্য করতেন।
লিওনার্দ বসাক
লিওনার্দ বসাক সিসকো সিস্টেমস এর সহ-প্রতিষ্ঠাতা।
বসাক ১৯৫১ সালে পেন্সিলভেনিয়ায় জন্মগ্রহণ করেন। তিনি ১৯৭৩ সালে হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া থেকে গ্র্যাজুয়েট হন এবং ডিজিটাল ইকুইপমেন্ট কর্পোরেশনে যোগদান করেন।
ধর্মকীর্তি
ধর্মকীর্তি (জীবনকাল-সপ্তম শতাব্দী) ভারতের একজন বিখ্যাত বৌদ্ধ দার্শনিক ছিলেন। প্রখ্যাত ভারতবিদ ফিওদর শ্কেরবাৎস্কি ধর্মকীর্তিকে ইমানুয়েল কান্টের সঙ্গে তুলনা করে ভারতের কান্ট বলে অভিহিত করেন।
ধর্মকীর্তি সপ্তম শতাব্দীতে চোল রাজ্যের তিরুমলৈ নামক গ্রামের এক ব্রাহ্মণ পরিবারে জন্মগ্রহণ করেন। তাঁর পিতার নাম কোরূনন্দ ছিল বলে বিভিন্ন তিব্বতী গ্রন্থ থেকে জানা যায়। শৈশব থেকে তিনি বেদ ও অন্যান্য বৈদিক শাস্ত্র সম্বন্ধে অধ্যয়ন করেন। কিন্তু নাগার্জুন, বসুবন্ধু, দিঙনাগ প্রভৃতি বৌদ্ধ পন্ডিতদের দর্শন পাঠ করে তিনি অত্যন্ত প্রভাবিত হয়ে পড়ায় ব্রাহ্মণগণ তাঁকে পরিত্যাগ করেন। এই পরিপ্রেক্ষিতে তিনি নালন্দা বিশ্ববিদ্যালয়ে যাত্রা করে বিহারের প্রধান ধর্মপালের নিকট শিষ্যত্ব লাভ করেন। এই সময় দিঙনাগের শিষ্য পরম্পরার ঈশ্বরসেন নামক নৈয়ায়িকের নিকট তিনি ন্যায়শাস্ত্র অধ্যয়ন করেন। শিক্ষালাভের শেষে তিনি আত্মজীবনী ও বিভিন্ন গ্রন্থ রচনা করেন।
চৈনিক পরিব্রাজক ই-চিং তাঁর গ্রন্থে ধর্মপালের উল্লেখ করেছেন, সেই কারণে ধর্মকীর্তি ৬৭৯ খ্রিষ্টাব্দের পূর্বেকার মানুষ ছিলেন বলে মনে করা হয়। কিন্তু হিউয়েন সাঙ তাঁর গ্রন্থে ধর্মকীর্তির কোন রকম উল্লেখ করেননি। সেই থেকে অনুমান করা হয়, যে হিউয়েন সাঙ যখন নামলন্দায় বসবাস করেছিলেন, ততদিনে ধর্মকীর্তির মৃত্যু ঘটে গেছিল। যাই হোক না কেন, ধর্মপাল খ্রিষ্টীয় সপ্তম শতাব্দীর মানুষ ছিলেন বলে বিশ্লেষণ করা যায়।
ধর্মকীর্তি বৌদ্ধ প্রমাণশাস্ত্রের ওপর প্রমাণবার্তিক, প্রমাণবিনিশ্চয়, ন্যায়বিন্দু, হেতুবিন্দু, সম্বন্ধ পরীক্ষা, বাদন্যায়, সন্তানান্তর সিদ্ধি নামক তাঁর সাতটি মূল গ্রন্থে মোট ৪,৩১৪ টি শ্লোক রচনা করেন। এছাড়া তিনি প্রমাণবার্তিক গ্রন্থের প্রথম পরিচ্ছেদ এবং সম্বন্ধ পরীক্ষার ওপর লেখা তাঁর দুইটি টীকাভাষ্যে মোট ৩,৬৪৭টি শ্লোক গদ্যাকারে রচনা করেন।
ধর্মকীর্তি অসঙ্গের যোগাচার দার্শনিক সম্প্রদায়ের সমর্থক ছিলেন, কিন্তু তিনি দিঙনাগের মতো শুদ্ধ যোগাচারী ছিলেন না। তিনি সৌত্রান্তিক সম্প্রদায়ের মতো বাহ্য জগতের প্রবাহরূপী ক্ষণিক বাস্তবদাকে স্বীকার করেও তিনি যোগাচারীদের মতো বিজ্ঞানকে (=ভাব) মূল বলে মানতেন বলে তিনি ছিলেন মূলত স্বতন্ত্র যোগাচারী বা সৌত্রান্তিক যোগাচারী দার্শনিক মতের সমর্থক। ঙ্গাগ-দ্বাং-দ্পাল-ল্দান () নামক এক তিব্বতী ব্যাখ্যাকারের মতে প্রজ্ঞাকরগুপ্ত, শান্তরক্ষিত, কমলশীল সূর্যগুপ্ত, জেতারি প্রভৃতি ভারতীয় বৌদ্ধরা ধর্মকীর্তিকে মধ্যমক দর্শনের স্মর্থক বলে উল্লেখ করেছেন। স্বাতন্ত্রিক বস্তুবাদী হয়েও ধর্মকীর্তি দুঃখের আধ্যাত্মিক ব্যাখ্যা দিয়ে দুঃখের কারণকে জন্মান্তরবাদে নিহিত বলেছিলেন।
উদরীয় প্রাচীর
অ্যানাটমিতে উদরীয় প্রাচীর বা Abdominal Wall বলতে উদরীয় গহ্বরের সীমানাকে বুঝায়।উদরীয় প্রাচীরকে পশ্চাৎ,পাশ্ব ও সম্মুখ এই তিন ভাগে ভাগ করা যায়।
সকল প্রাচীর নির্মাণকারি কিছু সাধারণ স্তর রয়েছে:সবচেয়ে গভীরের স্তরের নাম এক্সট্রাপেরিটোনিয়াল ফ্যাট,প্যারাইটাল পেরিটোনিয়াম এবং বিভিন্ন ফাসা(FASCIA)।
মেডিকেলের পরিভাষায় উদরীয় প্রাচীর বলতে সম্মুখ উদরীয় প্রাচীরকে বুঝায়।
মানুষের সম্মুখ উদরীয় প্রাচীরের স্তর(বাহির থেকে ভিতরে)এখানে কিছু লিগামেন্ট আছে।
লুনা লহকর
লুনা লহকর (; ) অসমের একজন প্রসিদ্ধ অভিনেত্রী। তিনি বর্তমানে বহুসংখ্যক অসমীয়া চলচ্চিত্র ও ছোট ছোট নাটকে অভিনয় করছেন। তিনি বলিউডের উইনাইটেড সিক্স নামক চলচ্চিত্রে অভিনয় করেছেন।
রবি শর্মা
রবি শর্মা (; ) অসমের একজন প্রসিদ্ধ অভিনেতা। তিনি অসমের ভ্রাম্যমান থিয়েটারে নিয়মীত ভাবে অভিনয় করেছেন।
রবি শর্মা অসমীয়া চলচ্চিত্র হিয়া দিয়া নিয়া নামক চলচ্চিত্রে অভিনয় করে চলচ্চিত্র জগতে প্রথম পদার্পন করেন। তাঁর অভিনীত চলচ্চিত্রের নাম:
ভ্লাদিমির ভয়েভদস্কি
ভ্লাদিমির ভয়েভদস্কি (, ৪ জুন, ১৯৬৬ - ৩০ সেপ্টেম্বর, ২০১৭) একজন রাশিয়ান গণিতবিদ। তিনি ২০০২ সালে ফিল্ডস পদক লাভ করেন।
ভয়েভদস্কি হার্ভার্ড বিশ্ববিদ্যালয় থেকে ১৯৯২ সালে গণিতে পিএইচডি ডিগ্রি লাভ করেন।
মাকোতো কোবায়াশি
মাকোতো কোবায়াশি একজন জাপানি পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।
কোবায়াশি নাগোয়া বিশ্ববিদ্যালয় থেকে ১৯৭২ সালে পিএইচডি ডিগ্রি অর্জন করেন।
মুক্তার আলী
মুক্তার আলী (জন্ম: ১০ অক্টোবর, ১৯৮৯) রাজশাহীতে জন্মগ্রহণকারী বাংলাদেশের বিশিষ্ট আন্তর্জাতিক ক্রিকেটার। ডানহাতি ব্যাটিং ও ডানহাতি মিডিয়াম ফাস্ট বোলিং করে থাকেন। বাংলাদেশ এ ক্রিকেট দলে খেলার পাশাপাশি রাজশাহী বিভাগের হয়ে খেলছেন। এছাড়াও, বাংলাদেশ ক্রিকেট বোর্ড একাডেমি, বরিশাল বিভাগ, দূরন্ত রাজশাহী, মোহামেডান স্পোর্টিং ক্লাবে খেলেছেন।
২০০৬-০৭ মৌসুমে বরিশাল বিভাগের পক্ষে প্রথম-শ্রেণীর ক্রিকেটে তার অভিষেক ঘটে। খুলনা বিভাগের বিপক্ষে অনুষ্ঠিত ঐ খেলায় তিনি তেমন ক্রীড়াশৈলী প্রদর্শন করতে পারেননি। বাংলাদেশ এনসিএল (জাতীয় ক্রিকেট লীগ) টুয়েন্টি২০ প্রতিযোগিতার ইতিহাসে তিনি সর্বাধিক ১২ উইকেট নিয়ে বর্তমানে শীর্ষস্থানে রয়েছেন। তার সুন্দর ক্রীড়ানৈপুণ্যের ফলেই রাজশাহী র‌্যাঞ্জার্স চ্যাম্পিয়ন হয়েছিল।
২০১৩-১৪ মৌসুমে প্রথম-শ্রেণীর ক্রিকেটে সর্বাধিক ১৬ ছক্কা হাঁকান তিনি। এরফলে অ্যান্ড্রু সাইমন্ডস, জেসি রাইডার ও গ্রাহাম নেপিয়ারের সমকক্ষ হন। জাতীয় ক্রিকেট লীগে তার ১৬৮ রানের কল্যাণে রাজশাহী বিভাগ ৪০৩ রানের বিশাল ব্যবধানে চট্টগ্রাম বিভাগকে পরাজিত করে।
২০১৪ সালে দক্ষিণ কোরিয়ার ইনছনে অনুষ্ঠিত এশিয়ান গেমসে ১৫-সদস্যের বাংলাদেশ ক্রিকেট দলের অন্যতম সদস্যরূপে মনোনীত হন মুক্তার আলী। দলে তিনিই একমাত্র ক্যাপবিহীন খেলোয়াড় ছিলেন। এরপূর্বে আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তার নামও ঘোষণা করেছিল বাংলাদেশ ক্রিকেট বোর্ড।
২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, আবু হায়দার ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।
বুদ্ধপেটি জয়তী
বুদ্ধপেটি জয়তী, Jatropha podagrica হচ্ছে এমন একটি প্রজাতি যেই গাছের কাণ্ডের গোড়া ঘটের মত। এটিরশাখায়িত চওড়া মঞ্জরিতে কমলা রংয়ের খুব ছোট ছোট ফুল ফোটে। ফুল ততটা রূপসী নয়, তবে সারা বছর জুড়ে ফোটে। টবের উদ্ভিদ হিসেবে জনপ্রিয়তা পেয়েছে বলে মনে হয়। এর অনেকগুলো ইংরেজি নাম আছে যেগুলো হচ্ছে Buddha belly plant, bottleplant shrub, gout plant, purging-nut, Guatemalan rhubarb, and goutystalk nettlespurge। এটি উষ্ণমণ্ডলীয় আমেরিকার স্থানীয় প্রজাতি এবং সারা দুনিয়ায় আলংকারিক উদ্ভিদ হিসেবে বিস্তৃত হয়েছে। যেখানেই জন্মাক এটি নানা জাতের প্রজাপতিকে অবিশ্বাস্য রকম আকর্ষণের জন্য পরিচিতি পেয়েছে।
রিওজি নোয়োরি
রিওজি নোয়োরি একজন জাপানি রসায়নবিজ্ঞানী। তিনি ২০০১ সালে রসায়নে নোবেল পুরস্কার লাভ করেন।
নোয়োরি ১৯৩৮ সালের ৩ সেপ্টেম্বর জন্মগ্রহণ করেন।
কোইচি তানাকা
কোইচি তানাকা একজন জাপানি প্রকৌশলী। তিনি ২০০২ সালে রসায়নে নোবেল পুরস্কার লাভ করেন।
সৈয়দ রাজবংশ
সৈয়দ রাজবংশ দিল্লি সালতানাতের চতুর্থ রাজবংশ। ১৪১৪ থেকে ১৪৫১ সাল পর্যন্ত এই রাজবংশ ক্ষমতায় ছিল। তুঘলক রাজবংশের পর তারা দিল্লির ক্ষমতায় আসে। পরবর্তীতে লোদি রাজবংশের মাধ্যমে তাদের সমাপ্তি হয়।
সৈয়দ রাজবংশ নিজেদের সৈয়দ বা নবী মুহাম্মদ (সা) এর বংশধর বলে দাবি করত। তৈমুর লং এর আক্রমণের ফলে দিল্লি সালতানাতের কেন্দ্রীয় কর্তৃত্ব দুর্বল হয়ে পড়েছিল। বিশৃংখলার পর যখন কোনো কেন্দ্রীয় কর্তৃপক্ষ ছিল না তখন সৈয়দরা দিল্লির ক্ষমতা লাভ করে। ৩৭ বছরের শাসনে চারজন শাসক শাসন করেন।
খিজির খান সৈয়দ রাজবংশের প্রতিষ্ঠা করেন। তৈমুর তাকে মুলতানের গভর্নর হিসেবে নিয়োগ দিয়েছিলেন। ১৪১৪ সালের ২৮ মে খিজির খান দৌলত খান লোদির কাছ থেকে দিল্লির ভার গ্রহণ করেন এবং সৈয়দ রাজবংশের সূচনা ঘটান। কিন্তু তিনি সুলতান উপাধি ধারণ করেননি বরং তৈমুরি রাজবংশের "রায়াত ই আলা" বা সামন্ত হিসেবে শাসন পরিচালনা করেন। ১৪২১ সালের ২০ মে খিজির খানের মৃত্যুর পর তার পুত্র মোবারক খান তার উত্তরাধিকারী হন। তিনি তার মুদ্রায় "মুইজউদ্দিন মোবারক শাহ" নাম মুদ্রণ করেন। ইয়াহিয়া বিন আহমদ সিরহিন্দির লেখা "তারিখ ই মোবারক শাহি" বইয়ে তার শাসনামলের বিবরণ রয়েছে। মোবারক শাহের মৃত্যুর পর তার ভাতিজা মুহাম্মদ খান ক্ষমতা লাভ করেন এবং সুলতান মুহাম্মদ শাহ হিসেবে নামধারণ করেন। তার মৃত্যুর পূর্বে তিনি তার পুত্র আলাউদ্দিনকে বাদাউন থেকে ডেকে পাঠান এবং তার উত্তরাধিকারী হিসেবে মনোনীত করেন।
রাজবংশের শেষ সুলতান আলাউদ্দিন আলম শাহ স্বেচ্ছায় মুকুট ত্যাগ করেন। এরপর বাহলুল খান লোদি ক্ষমতায় আসেন। আলাউদ্দিন আলম শাহ বাদাউন চলে যান। ১৪৭৮ সালে তার মৃত্যুর আগ পর্যন্ত তিনি সেখানে অবস্থান করেন।
লোদি রাজবংশ
লোদি রাজবংশ ছিল পশতু রাজবংশ। ১৪৫১ থেকে ১৫২৬ সাল পর্যন্ত উত্তর ভারত ও পাঞ্জাবের অংশবিশেষ ও বর্তমান পাকিস্তানের খাইবার পাখতুনখোয়া প্রদেশে লোদি রাজবংশের শাসন ছিল। বাহলুল খান লোদি এই রাজবংশের সূচনা করেন।
ইবরাহিম লোদির আমলে লোদি রাজবংশের পতন ঘটে। তিনি মেবারের রানা সাঙ্গার সাথে কাছ থেকে বেশ কিছু আক্রমণের সম্মুখীন হন। রানা সাঙ্গা লোদিদেরকে বেশ কয়েকবার পরাজিত করে ফলে রাজ্য দুর্বল হয়ে পড়ে। ইবরাহিম লোদি বাবরের কাছে পরাজিত হওয়ার পর লোদি রাজবংশের সমাপ্তি ঘটে। বাবর মুঘল রাজবংশের সূচনা করেন।Beck, Sanderson. INDIA & Southeast Asia to 1800: Ethics of Civilization. California: World Peace Communications, 2006. .
Desoulieres, Alain. “Mughal Diplomacy in Gujarat (1533–1534) in Correia's 'Lendas da India'.” Modern Asian Studies, Vol. 22, No. 3. pp. 454..
Haider, Najaf. “Precious Metal Flows and Currency Circulation in the Mughal Empire.” Journal of the Economic and Social History of the Orient, Vol. 39, No. 3 (1996), pp. 298– 364. .
India. Indian History: Medieval History. 2005. . 3/10/09.
Jacob, Lt. Gen. Jack Frederick Ralph. “History: The Battle of Panipat.” Chandigarh Tribune Online Edition, April 24, 2003. .
Richards, John F. “The Economic History of the Lodi Period: 1451-1526.” Journal of the Economic and Social History of the Orient, Vol. 8, No. 1 (Aug. 1965). .
SarDesai, D.R. India The Definitive History. Colorado: Westview Press, 2008.
Subrahmanyam, Sanjay. “A Note on the Rise of Surat in the Sixteenth Century.” Journal of the Economic and Social History of the Orient, Vol. 43, No. 1 (2000), pp. 23–33. .
The World Book Encyclopedia, 1979 ed. “Mogul Empire.”
Ud-Din, Hameed. “Historians of Afghan Rule in India.” Journal of the American Oriental Society, Vol. 82, No. 1 (Jan. – Mar., 1962), pp. 44–51.
নামদাং শিলের সেতু
নামদাং শিলের সেতু (; ) অসমের একটি ঐতিহাসিক সেতু। এই সেতুটি শিবসাগর জেলায় অবস্থিত। 
১৭০৩ সনে আহোম রাজা রুদ্র সিংহের শাসনকালে বঙ্গদেশের কারিকর দ্বারা এই পাথরের সেতুটি নির্মিত হয়েছিল। নির্মাণ হওয়ার পর সেতুটি সেখান থেকে বহন করে এনে বর্তমান স্থানে স্থাপন করা হয়। 
সেতুটি অসমের দিখৌ নদীর শাখা নামদাং নদীর উপর অবস্থিত।
সেতুটি ৬০মিটার দৈর্ঘ্য, ৬.৫ মিটার প্রস্থ ও ১.৭ মিটার উচু । সেতুটির প্রধান বিশেষত্ব হচ্ছে এটি মাত্র একটি বিশাল শিলা কেটে বানানো হয়েছে। বর্তমানেও এর বহন ক্ষমতা অধিক হওয়ায় ভারতীয় ৩৭নং রাষ্ট্রীয় ঘাইপথ এই সেতুর উপর দিয়ে নির্মিত হয়েছে। আহোম রাজার শাসনকালে নির্মিত বিভিন্ন স্থাপত্য-ভাস্কর্যের মধ্যে সেতুটি উল্লেখযোগ্য।
হযরত
হযরত (, ; or Hazret or Hazrat) হল সম্মানসূচক আরবি উপাধি। এর শাব্দিক অর্থ "উপস্থিত"। উচ্চ মর্যাদার ব্যক্তিদের ক্ষেত্রে ব্যবহৃত পশ্চিমা সম্মানসূচক উপাধি যেমন "Your Honour" (বিচারকদের জন্য), "His Majesty" (রাজকীয় ব্যক্তির জন্য) বা "His Holiness" (ধর্মীয় ব্যক্তির জন্য) নামক উপাধির সাথে এর মিল রয়েছে। তুর্কি ও বসনিয়ান ভাষায়ও এই শব্দটি রয়েছে।
ব্যক্তির নামের সাথে হযরত ব্যবহারের উদাহরণ হল: হযরত মুহাম্মদ (সা), হযরত মুসা (আ), হযরত আবু বকর (রাঃ), হযরত উমর (রাঃ), হযরত উসমান (রাঃ), হযরত আলী (রাঃ) ইত্যাদি।
দীপান্বিতা শর্মা
দীপান্বিতা শর্মা (; ) বলিউডের বিখ্যাত অভিনেত্রী ও সুপার মডেল।। ১৯৯৮ সনে অনুষ্ঠিত ফেমীনা মিস ইণ্ডিয়া প্রতিযোগীতায় তিনি শীর্ষক পাঁচজনের মধ্যে স্থান লাভ করে সবার দৃষ্টি আকর্ষন করেন। ২০০২ সনে তিনি "১৬ ডিসেম্বর" নামক চলচ্চিত্রে অভিনয় করে প্রথম অভিনয় জগতে প্রবেশ করেন।
১৯৭৬ সনের ২নভেম্বর তারিখে অসমের দুলিয়াজানে দীপান্বিতা শর্মার জন্ম হয়। তাঁর পিতা ভারতীয় তৈল নিগমের চিকিৎসক ছিলেন। দীপান্বিতা শর্মা গুয়াহাটির কৃষ্ণনগরের হোলি চাইল্ড বিদ্যালয়ের ছাত্রী ছিলেন। নবম শ্রেণী পর্যন্ত এই বিদ্যালয় থেকে শিক্ষা গ্রহন করার পর তিনি নাহরকাটিয়া শেইন্ট মেরী স্কুল থেকে শিক্ষা সমাপ্ত করেন। 
দিল্লীর ব্যবসায়ী দিলেশ্বর সিং-এর সহিত তিনি বিবাহ করেন। তিনি বর্তমানে ভারতের মুম্বাই শহরের বাসিন্দা।
মামলুক সালতানাত (দিল্লি)
মামলুক সালতানাত ১২০৬ সালে প্রতিষ্ঠিত হয়। মধ্য এশিয়ার তুর্কি সেনাপতি কুতুবুদ্দিন আইবেক মামলুকদের উত্তর ভারতে নিয়ে আসেন। দিল্লি সালতানাত শাসনকারী পাঁচটি রাজবংশের মধ্যে মামলুক রাজবংশ প্রথম। এর শাসনকাল ছিল ১২০৬ থেকে ১২৯০ সাল পর্যন্ত। ঘুরি রাজবংশের প্রতিনিধি শাসক হিসেবে কুতুবুদ্দিন আইবেক ১১৯২ থেকে ১২০৬ সাল পর্যন্ত শাসন করেন। এসময় তিনি গাঙ্গেয় অঞ্চলে অভিযান পরিচালনা করেন এবং নতুন অঞ্চলে নিয়ন্ত্রণ প্রতিষ্ঠা করতে সক্ষম হন।
মামলুক দ্বারা অধিকৃত বোঝানো হয়। মামলুকরা ছিল ইসলাম গ্রহণকারী দাস বংশোদ্ভূত সৈনিক। ৯ম শতাব্দী থেকে এই ধারা শুরু হয়ে মামলুকরা ধীরে ধীরে শক্তিশালী সামরিক গোষ্ঠীতে পরিণত হয়। বিশেষত মিশর এবং এর পাশাপাশি লেভান্ট, ইরাক ও ভারতে মামলুকরা রাজনৈতিক ও সামরিক ক্ষেত্রে গুরুত্বপূর্ণ শক্তি ছিল।
১২০৬ খ্রিষ্টাব্দে মুহাম্মদ ঘুরি নিহত হন। তার কোনো সন্তান না থাকায় তার সাম্রাজ্য বিভিন্ন সালতানাতে বিভক্ত হয়ে পড়ে। তার প্রাক্তন মামলুক সেনাপতিরা এসব সালতানাতের নেতৃত্ব লাভ করেন। তাজউদ্দিন ইলদিজ, ইখতিয়ার উদ্দিন মুহাম্মদ বিন বখতিয়ার খিলজি, নাসিরউদ্দিন কাবাচা ও কুতুবউদ্দিন আইবেক যথাক্রমে গজনি, বাংলা, মুলতান ও দিল্লির শাসক হন। এর মাধ্যমে মামলুকদের শাসন শুরু হয়।
তার উচ্চপদস্থ মুইজউদ্দিন মুহাম্মদ নিহত হওয়ার পর আইবেক ক্ষমতাপ্রাপ্ত হন। আইবেকের শাসন স্বল্পস্থায়ী ছিল। ১২১০ সালে তিনি মারা যান। তার ছেলে আরাম শাহ ক্ষমতা লাভ করেন। ১২১১ সালে তিনি ইলতুতমিশের হাতে নিহত হন।
ইলতুতমিশ তার সালতানাতের সাথে আব্বাসীয় খিলাফতের ঘনিষ্ঠ কূটনৈতিক সম্পর্ক গড়ে তোলেন। তিনি চেঙ্গিস খান ও তার বংশধরদের আক্রমণ থেকে ভারতকে রক্ষা করতে সফল হয়েছিলেন। গিয়াসউদ্দিন বলবন চাগতাই খানাত ও অভ্যন্তরীণ বিদ্রোহীদের থেকে সালতানাতকে সুরক্ষিত করতে সফল হন। জালালউদ্দিন ফিরোজ খিলজি কর্তৃক সর্বশেষ মামলুক শাসক ও বলবনের নাতি মুইজউদিন কায়কোবাদ ক্ষমতাচ্যুত হলে খিলজি রাজবংশ প্রতিষ্ঠিত হয়।
কুতুব মিনার, সুলতান গারি, বলবনের মাজার মামলুক যুগের স্থাপত্য নিদর্শনের উদাহরণ।
হরেকৃষ্ণ ডেকা
হরেকৃষ্ণ ডেকা (; ) অসমের একজন প্রসিদ্ধ কবি ও গল্প লেখক। ছাত্রাবস্থার সময় থেকে তিনি কবিতা ও গল্প লেখা আরম্ভ করেন। পরবর্তী সময়ে তিনি তাঁর প্রতিভার পরিচয় দেন। ভারতীয় পুলিশ সেবার বিষয়া হরেকৃষ্ণ ডেকা অসম পুলিশের মহাপ্রধান রুপে তিনি অবসর গ্রহণ করেন। সাহিত্য বিষয়ক "গরীয়সী" ও ইংরেজি খবরের কাগজ "দা সেন্টিনেলে" তিনি সম্পাদকের দ্বায়িত্ব বহন করেছিলেন। বর্তমানেও তিনি সাহিত্য জগতের সহিত জড়িত।
১৯৪৩ সনে হরেকৃষ্ণ ডেকার জন্ম হয়। তাঁর পিতার ঘড় ছিল নলবাড়ি জেলার সর্থেবারী নামক স্থানে। কিন্তু তাঁর শৈশব অতিবাহিত হয়েছিল তিনসুকীয়ায়। সেখানেই তিনি স্কুলের শিক্ষা গ্রহন করেন। ১৯৫১ সনে তিনি প্রবেশিকা পরিক্ষায় উত্তীর্ণ হন। তিনি উচ্চ শিক্ষা প্রথমে কটন কলেজ ও পরবর্তী সময়ে গুয়াহাটি বিশ্ববিদ্যালয় থেকে গ্রহন করেন। ১৯৬৫ সনে তিনি ইংরেজি বিষয়ে স্নাতকোত্তর ডিগ্রী লাভ করেন। 
১৯৬৫ সনে মাঝের সময় থেকে ১৯৬৮ সন পর্যন্ত তিনি গুয়াহাটি বাণিজ্য মহাবিদ্যালয়ে প্রবক্তা হিসেবে কার্যনির্বাহ করেন। ১৯৬৮ সনে ভারতীয় পুলিশ সেবায় যোগদান করেন। ২০০৫ সনে তিনি অসম পুলিশ সেবার মহাপ্রধান হিসেবে অবসর গ্রহণ করেন। ২০০৮ সনে ডিসেম্বর মাস থেকে ২০১০ সনের নভেম্বর মাস পর্যন্ত রাষ্ট্রীয় সুরক্ষা উপদেষ্টা সমিতির সদস্যরুপে কার্যনির্বাহ করেন। চাকুরি থেকে অবসর গ্রহণ করার পর তিনি অসমের ইংরেজি খবরের কাগজ দা সেন্টিনেলে কম সময়ের জন্য সম্পাদনা ও পরে সাহিত্য আলোচনী গরিয়সী সম্পাদনার দ্বায়িত্ব গ্রহণ করেন।
জিতুল সোনোওয়াল
জিতুল সোনোওয়াল (; ) অসমের সংগীত জগতের একজন প্রসিদ্ধ গায়ক, সুরকার, গীতকার, ও সংগীত পরিচালক। বর্তমানে তিনি বহুসংখ্যক জনপ্রিয় অসমীয়া সংগীতে কন্ঠদান করেছেন। গান ছাড়াও তিনি বিভিন্ন বাদ্যযন্ত্র যেমন গীটার, কী-বোর্ড ইত্যাদি বাজাতে সক্ষম ছিলেন। তিনি হেপাহ নামক চলচ্চিত্রে সংগীত পরিচালনা করে ২০০৩ সনে শ্রেষ্ঠ সংগীত পরিচালকের পুরস্কার লাভ করেন।
কাফেলা (টেলিভিশন ধারাবাহিক)
কাফেলা হল ইমপ্রেস টেলিফিল্ম ও চ্যানেল আই কর্তৃক নির্মিত এবং চ্যানেল আইতে প্রচারিত একটি ইসলামী ভ্রমণভিত্তিক ধারাবাহিক টেলিভিশন প্রামান্যচিত্র। অনুষ্ঠানটি উপস্থাপনা করেন বাংলাদেশের প্রখ্যাত ইসলামী টেলিভিশন ব্যক্তিত্ব শাইখ নুরুল ইসলাম ফারুকী।
মামলুক সালতানাত (কায়রো)
মামলুক সালতানাত ( "Sulṭanat al-Mamālīk") ছিল মধ্যযুগের মিশর, লেভান্ট, তিহামাহ ও হেজাজ জুড়ে বিস্তৃত একটি রাজ্য। আইয়ুবীয় রাজবংশের পতনের পর থেকে ১৫১৭ সালে উসমানীয় সাম্রাজ্যের মিশর বিজয়ের আগ পর্যন্ত মামলুকরা ক্ষমতায় ছিল। সালতানাতের শাসকশ্রেণী মামলুক ছিল। মামলুকরা ছিল কুমান কিপচাক, সিরকাসিয়ান ও জর্জিয়ান বংশোদ্ভূত দাস। মামলুকদের ক্রয়ের সময় তাদের অবস্থান সাধারণ দাসদের উপরে থাকত। অন্যরা অস্ত্র বহন বা নির্দিষ্ট কিছু কাজের অনুমতিপ্রাপ্ত ছিল না। সাধারণ মুক্ত মিশরীয় মুসলিমদের চেয়ে মামলুকদের সামাজিক অবস্থান উপরে ছিল। পরবর্তীতে পতন হলেও মামলুক সালতানাত একসময় মিশরীয় ও সিরীয় রাজনীতি, অর্থনীতি ও সংস্কৃতির সর্বোচ্চ শিখরে পৌছায়।
তোশিহিদে মাসকাওয়া
তোশিহিদে মাসকাওয়া একজন জাপানি তাত্ত্বিক পদার্থবিজ্ঞানী যিনি সিপি ভায়োলেশনের উপর তার কাজের জন্য বিখ্যাত। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।
মাসকাওয়া ১৯৪০ সালের ৭ ফেব্রুয়ারি জাপানের নাগোয়ায় জন্মগ্রহণ করেন। তিনি নাগোয়া বিশ্ববিদ্যালয় থেকে ১৯৬২ সালে গ্র্যাজুয়েট হন এবং ১৯৬৮ সালে কণা পদার্থবিজ্ঞানে পিএইচডি ডিগ্রি অর্জন করেন।
হারাম আল-শরিফ
হারাম আল শরিফ ("টেম্পল মাউন্ট" বলেও পরিচিত) হল জেরুজালেমের পুরনো শহরের গুরুত্বপূর্ণ ধর্মীয় স্থানগুলোর অন্যতম। কয়েক হাজার বছর ধরে এটি ধর্মীয় স্থান হিসেবে ব্যবহৃত হয়ে আসছে। ইসলাম, খ্রিষ্টান, ইহুদি ও রোমান ধর্ম এর ব্যবহার হয়েছে। স্থানটিতে আল আকসা মসজিদ, কুব্বাত আস সাখরা, কুব্বাত আস সিলসিলা ও কুব্বাত আন নবী নামক স্থাপনাগুলো অবস্থিত। বাইজেন্টাইন ও ইসলামি শাসনের প্রথমদিকের দেয়াল পাহাড়ের পার্শ্বদেশ ঘেষে অবস্থিত। চারটি ফটকের সাহায্যে এখানে প্রবেশ করা যায়। এগুলো ইসরায়েলি পুলিশ কর্তৃক প্রহরাধীন থাকে।
হীরেন গোহাঁই
হীরেন গোহাঁই () অসমীয়া ও ইংরেজি সাহিত্যের প্রতিষ্ঠিত সাহিত্যিক। তাছাড়াও তিনি কবি, সাংবাদিক ও শিক্ষক। ১৯৩৯ সনে অসমের গোলাঘাট শহরে তিনি জন্মগ্রহন করেন। তাঁর পিতার নাম মহেন্দ্রনাথ গোহাঁই ও মাতার নাম শরৎকুমারী গোহাঁই। তাঁর পিতা মহেন্দ্রনাথ গোহাঁই পেশায় শিক্ষক ছিলেন। তিনি প্রথম জীবনে গুয়াহাটি ও বরপেটা জেলার বিদ্যালয় সমূহের পরিদর্শক ছিলেন। অবসর গ্রহণ করার পর তিনি গুয়াহাটির আর্য বিদ্যালয়ে অধ্যক্ষরুপে যোগদান করেন। ডঃ হীরেন গোহাই গুয়াহাটি বিশ্ববিদ্যালয়ের ইংরেজি বিভাগের প্রধান অধ্যাপকরূপে কার্যনির্বাহ করে কিছুদিন পূর্বে অবসর গ্রহণ করেছেন।ডঃ হীরেন গোহাঁই ছাত্রাবস্থার থেকে সাহিত্যচর্চা আরম্ভ করেন। ডঃ বিরেন্দ্র কুমার ভট্টাচার্য সম্পাদনা করা অসমীয়া পত্রিকা রামধেনুতে তাঁর কয়েকটি কবিতা প্রকাশিত হয়েছে।
অসমীয়া
ছাত্র-শিক্ষক কেন্দ্র, ঢাকা বিশ্ববিদ্যালয়
ছাত্র-শিক্ষক কেন্দ্র (সংক্ষেপে টিএসসি) ঢাকা বিশ্ববিদ্যালয়ের একটি গুরুত্বপূর্ণ সামাজিক ও কার্যকলাপ কেন্দ্র। এটি ঐতিহাসিকভাবে গুরুত্বপূর্ণ স্থাপত্য ইমারত। এটির অবস্থান ঢাকা বিশ্ববিদ্যালয় ক্যাম্পাস এলাকা, শাহবাগ, ঢাকা, বাংলাদেশে। শিক্ষক-শিক্ষিকা, ছাত্র-ছাত্রীদের মধ্যে একাডেমিক শিক্ষা ও জ্ঞানের পাশাপাশি অন্যান্য জ্ঞান, সুকুমারবৃত্তির চর্চার প্রয়োজনে ছাত্র-শিক্ষক কেন্দ্র প্রতিষ্ঠা লাভ করে। এটি দেশের সংস্কৃতি পৃষ্ঠপোষকতা, সমাজের অন্যান্য সম্প্রদায়ের জন্য পরিষেবা রুপে আবির্ভূত হয়েছে।
ঢাকা বিশ্ববিদ্যালয় চলচ্চিত্র সংসদ, ঢাকা বিশ্ববিদ্যালয় ডিবেটিং সোসাইটি, মাইম একশন, ফটোগ্রাফিক সোসাইটি, সাংবাদিক সমিতি, জয়োধ্বনি প্রভৃতি সাংস্কৃতিক ও সামাজিক সংগঠনের কেন্দ্র টিএসসি।
নিক পাওয়েল
নিকলাস এডওয়ার্ড "নিক" পাওয়েল (জন্ম ২৩ মার্চ ১৯৯৪) একজন ইংরেজ ফুটবলার যিনি একজন মিডফিল্ডার হিসেবে প্রিমিয়ার লীগ ক্লাব ম্যানচেস্টার ইউনাইটেডে খেলে থাকেন। এছাড়াও তিনি বিভিন্ন বয়সভিত্তিক স্তরে ইংল্যান্ডের প্রতিনিধিত্ব করেছেন। ক্রুয়ে আলেক্সান্দ্রার হয়ে ক্যারিয়ার শুরু করা পাওয়েলের একজন ফরওয়ার্ড হিসেবে তাদের দলে অভিষেক ঘটে। ২০১১-১২ মৌসুমে আলেক্সান্দ্রার হয়ে ভালো নৈপুণ্যর মাধ্যমে তিনি ম্যানচেস্টার ইউনাইটেডের দৃষ্টি কাড়তে সক্ষম হন, যারা তাঁকে ২০১২ সালে তাদের দলের হয়ে খেলার জন্য তাঁকে চুক্তিবদ্ধ করে। এর পরে তিনি উইগান অ্যাথলেটিকে এক মৌসুম ধারে খেললেও পরবর্তী মৌসুমে ইউনাইটেডে ফিরে আসেন এবং এখন পর্যন্ত তাদের হয়েই খেলছেন।
জেমস উইলসন (ইংরেজ ফুটবলার)
জেমস অ্যান্থনি উইলসন (জন্ম ১ ডিসেম্বর ১৯৯৫) একজন ইংরেজ ফুটবলার যিনি প্রিমিয়ার লীগ ক্লাব ম্যানচেস্টার ইউনাইটেডে স্ট্রাইকার হিসেবে খেলে থাকেন। এছাড়াও তিনি ইংল্যান্ড অনূর্ধ্ব ১৬ ও অনূর্ধ্ব ১৯ দলের হয়ে ইংল্যান্ডের প্রতিনিধিত্ব করেছেন।